Hilary különleges szülinapi ajándékot kapott - Starity.hu
Hilary különleges szülinapi ajándékot kapott
2011. szeptember 29. 15:03 | Szerző: prézli
Hilary Duff tegnap ünnepelte 24. születésnapját. Egy lesifotós is felköszöntötte őt egy csokor virággal.
Rengetegszer olvashattuk már, hogy a paparazzók a hírességek legnagyobb ellenségei. Ők mindig mindenhol ott vannak, ha kínos pillanatokat kapnak lencsevégre, akkor jó pénzt keresnek az adott sztár hibáján.
Hilary Duff példája ennek az ellenkezőjét mutatja. Az egykori tinisztár tegnap ünnepelte 24. születésnapját. Éppen nővére, Haylie házából távozott, amikor egy paparazzó az ajtóhoz rohant, és egy csokor virágot nyújtott át a várandós színész-énekesnőnek. Ezek után a meglepett Hilary az autójához sietett, a mosolyt pedig nem tudta letörölni az arcáról.
Nos, úgy tűnik, vannak még rendes lesifotósok a világon.
A paparazzó átnyújta a virágot Hilarynek
hilary duff születésnap paparazzo meglepetés lesifotós ajándék